Na temelju članka 18. Statuta Grada Križevaca („Službeni vjesnik Grada Križevaca“ broj 4/09, 1/13. i 1/16), Gradsko vijeće Grada Križevaca na 6. sjednici održanoj 20. prosinca 2017. donijelo je

**II. IZMJENE I DOPUNE PROGRAMA U GOSPODARSTVU ZA 2017. GODINU**

I.

U Programu u gospodarstvu za 2017. godinu („Službeni vjesnik Grada Križevaca“ broj 6/16 i 2/17), Poticanje poduzetništva i obrtništva, u Opisu programa,dodaje se stavak 3. i 4., u Zakonskoj osnovi za uvođenje programa dodaje se novi propis te se mijenja iznos potrebnih sredstava za provođenje Programa:

|  |  |
| --- | --- |
| Naziv programa | POTICANJE PODUZETNIŠTVA I OBRTNIŠTVA |

|  |  |
| --- | --- |
| **Opis programa** |  Naglasak je na stvaranju poduzetničkog okruženja i poduzetničke klime, koja će biti privlačna i poticajna za ulaganja te s time u vezi, i na uklanjanju administrativnih, financijskih i drugih prepreka. Važan segment u tome čini i izgradnja poduzetničke infrastrukture, gdje je ključna koordinacija sa drugim sektorima, kako bi se u potpunosti iskoristili potencijali povoljnog geostrateškog položaja.  Program se sastoji od direktne potpore raznovrsnim projektima poduzetnika te sufinanciranja kamate na poduzetničke kredite i pomoći prilikom izrade poslovnih planova, savjetovanja te ulaganja u promociju poduzetništva i obrtništva kroz organizaciju Obrtničkog i gospodarskog sajma.*Ovaj Program predstavlja akt na temelju kojeg se dodjeljuju potpore sukladno pravilima EU o pružanju državne potpore propisanim Uredbom Komisije (EU) br. 1407/2013 od 18. prosinca 2013. godine o primjeni članka 107. I 108. Ugovora o funkcioniranju Europske unije na de minimis potpore („Službeni list Europske unije“ L 352).**Gornja granica potpore male vrijednosti koja se po državi članici dodjeljuje jednom poduzetniku ne smije prelaziti 200.000 eura u tekućoj fiskalnoj godini te tijekom prethodne dvije godine.* |
| **Opći ciljevi** | * Potaknuti i podržati osnivanje i razvoj malih i srednjih poduzeća, a u svrhu povećanja gospodarske aktivnosti i konkurentnosti
 |
| **Posebni ciljevi** | * Poticanje interesa za samozapošljavanje i osnivanje poslovnih subjekata te povećanje broja tvrtki koje opstaju na tržištu nakon osnivanja
* Zadržavanje mladih i obrazovanih osoba na području Grada osiguranjem adekvatnih radnih mjesta te podupiranjem poduzetnika kod novih investicija koje mogu osigurati takva radna mjesta
* Promocija križevačkih proizvođača i proizvoda
* Edukacija i stručno usavršavanje poduzetnika
* Potpora malim i srednjim poduzetnicima pri realizaciji poduzetničkih kredita.
 |
| **Zakonska osnova za uvođenje programa** | Zakon o lokalnoj i područnoj (regionalnoj) samoupravi (NN 33/01, 60/01, 106/03, 129/05, 109/07, 125/08, 36/09, 150/11, 19/13, 137/15) *i Zakon o državnim potporama (NN broj 47/14 i 69/17)* |
| **Potrebna sredstva za provođenje programa** | 915.000,00 kuna |
| **Izvori sredstava** | 11 Opći prihodi i primici61 Prihodi od prodaje imovine |
| **Potreban broj djelatnika za provođenje programa** | 2 |
| **Procjena rezultata** | * Povećanje broja novoosnovanih poduzeća i obrta
* Povećanje broja aktivnih poduzeća i obrta
* Povećanje broja zaposlenih
* Povećanje prihoda od malih i srednjih poduzeća u strukturi prihoda gospodarstva
* Povećan interes poduzetnika za razvijanje djelatnosti uz pomoć investicijskih kredita
 |
| **Procjena nepredviđenih rashoda** |  Budući da je većina aktivnosti u okviru ovog programa bila uključena u Program gospodarstva 2016. godine, potrebna sredstva procijenjena su temeljem ostvarenja prethodne godine, uzimajući u obzir poznate podatke o broju tvrtki i obrta na području Grada te proračunske mogućnosti. Moguća su manja odstupanja kod subvencioniranja kamate na poduzetničke kredite, ovisno o interesu poduzetnika. |
| **Procjena rizika** |  Kod dodjele financijskih potpora poduzećima i obrtima, posebice namjenskih sredstava za nabavu opreme, polaganje majstorskih ispita i slično, javljaju se rizici prodaje nabavljene opreme ili nenamjenskog trošenja dodijeljenih sredstava. Iz tog razloga, primijenit će se strategija izbjegavanja i smanjenja navedenih rizika kroz ugovaranje instrumenata osiguranja te kroz dodjelu sredstava tek po predočenim računima i dokazima o plaćanju.  Mogući rizici odnose se na nemogućnost vraćanja kredita od strane poduzetnika. Iako Grad nije jamac, već samo subvencionira kamatu, interes je da se krediti odobravaju poduzetnicima koji ulaze u perspektivne i dobro procijenjene investicije, stoga su kriteriji za dobivanje ovakve subvencije strogo definirani. |
| **Lokacija**  | Križevci |
| **Funkcija** | 0474 Višenamjenski razvojni projekti |

II.

U Projektima i aktivnostima u sklopu programa, u projektu 200209 Kreditna linija Križevački poduzetnik, dodaju se nove aktivnosti pod točkom 5., 6. i 7., koje glase:

|  |
| --- |
| 200209 KREDITNA LINIJA KRIŽEVAČKI PODUZETNIK |
| **OPIS** |  Projekt je namijenjen sufinanciranju kamate na poduzetničke kredite. Korisnici sredstava subvencije kamata na poduzetničke kredite su obrti, mala i srednja trgovačka društva, obiteljska poljoprivredna gospodarstva, zadruge i profitne ustanove sa sjedištem na području Grada Križevaca, odnosno poduzetnici koji ulažu na području Grada Križevaca. Poduzetnici dobivene kredite mogu koristiti za:* kupnju, izgradnju, uređenje ili proširenje gospodarskih objekata,
* nabavu opreme ili pojedinih dijelova opreme,
* ulaganja u poljoprivredi za kupnju poljoprivrednog zemljišta, dugogodišnje nasade i osnovna stada ili jata,
* trajna obrtna sredstva u funkciji investicije, s tim da udio trajnih obrtnih sredstva koja se mogu financirati iz kredita ne smije prelaziti 30% iznosa kredita o čemu odluku donosi banka,
* trajna obrtna sredstva,
* refinanciranje postojećih nepovoljnih kredita odobrenih u skladu s predviđenom namjenom kredita po programu.
 |
| **CILJEVI** | * Poticanje ulaganja na području Grada
* Olakšanje pristupa financijskim sredstvima poduzetnicima pod povoljnijim uvjetima
 |
| **REZULTATI** | * Porast novih investicija na području Grada
* Otvaranje novih radnih mjesta
* Razvoj i opstanak križevačkih poduzetnika, obrtnika i ostalih poslovnih subjekata
 |
| **AKTIVNOSTI** | 1. Raspisivanje natječaja
2. Zaprimanje zahtjeva
3. Sklapanje ugovora
4. Sufinanciranje kamate
5. *Slanje pismene obavijesti poduzetniku o predviđenom iznosu potpore izraženom u obliku bruto novčane protuvrijednosti potpore, kao i tome da je riječ o potpori male vrijednosti, pozivajući se na Uredbu o potporama male vrijednost*
6. *Dostava podataka o dodijeljenim potporama male vrijednosti Ministarstvu financija*
7. *Vođenje evidencije dodijeljenih potpora male vrijednosti*
 |
| **Potrebna sredstva** | 350.000,00 kuna |
| 200212 OBRTNIČKI I GOSPODARSKI SAJAM |
| **OPIS** |  Projekt uključuje organizaciju Obrtničkog i gospodarskog sajma. Kako bi se povećao broj izlagača i posjetitelja te kako bi se sajam pozicionirao i diferencirao među sličnim događanjima, odnosno kako bi mu se povećala prepoznatljivost, u 2017. godini planiran je nastavak aktivnosti na specijalizaciji sajma za obrtničke djelatnosti. |
| **CILJEVI** | * Promocija poduzetnika i obrtnika
* Uspostavljanje novih poslova i suradnji
 |
| **REZULTATI** | * Porast poduzetničke aktivnosti
* Sklapanje novih poslova
 |
| **AKTIVNOSTI** | Organizacija, promidžba i provedba Obrtničkog i gospodarskog sajma. |
| **Potrebna sredstva** | 105.000,00 kuna |

III.

U Projektima i aktivnostima u sklopu programa, u projektu 200213 Potpore poduzetništvu i obrtništvu dodaju se nove aktivnosti pod točkom 5., 6. i 7. te novi stavak iza točke 7., koji glase:

|  |
| --- |
| 200213 POTPORE PODUZETNIŠTVU I OBRTNIŠTVU |
| **OPIS** | Aktivnost obuhvaća raspisivanje javnih poziva za dodjelu potpora poduzetništvu i obrtništvu, i to za sljedeće namjene:1. nova zapošljavanja,
2. nove investicije (nabava strojeva i opreme),
3. istraživanje, razvoj i dizajn novih proizvoda,
4. nastup na drugim tržištima (gospodarski sajmovi, oglasi i slično).
 |
| **CILJEVI** | * Poticati i olakšati pokretanje poduzetničkih projekata.
* Olakšati rad poduzetnicima i obrtnicima u početnoj fazi poslovanja i prilagodbi tržišnim uvjetima.
* Olakšati poduzetnicima i obrtnicima nova zapošljavanja.
* Poticati nova investicijska ulaganja u proširenje, modernizaciju i gradnju novih proizvodnih i prerađivačkih kapaciteta, radi podizanja produktivnosti i prilagodbe tržišnim uvjetima.
* Zadržavanje visokoobrazovanih mladih ljudi u Križevcima kroz osiguravanje adekvatnih radnih mjesta i primanja.
* Povećanje konkurentnosti malih i srednjih poduzeća i povećanje proizvodnje lokalnog gospodarstva.
* Rast prihoda od prodaje te širenje na nova tržišta.
 |
| **REZULTATI** | * Porast broja novoosnovanih poduzeća i pokrenutih novih obrta na području Grada te povećanje zaposlenosti.
* Povećan postotak tvrtki koje su uspješno nastavile poslovati nakon početne faze uhodavanja posla.
* Porast broja zaposlenih u proizvodnim poduzećima i obrtima, posebice visokoobrazovanih osoba.
* Proširenje postojećih i izgradnja novih proizvodnih i prerađivačkih kapaciteta.
* Porast broja tvrtki i obrta koje se, između ostalog, bave i istraživanjem, razvojem, inovacijama i dizajnom te porast broja zaposlenih visokoobrazovanih osoba na području Grada.
* Povećanje proizvodnje i prodaje križevačkih poduzeća i obrta.
 |
| **AKTIVNOSTI** | 1. Raspisivanje javnog poziva za dodjelu potpora,
2. Imenovanje komisije za evaluaciju prijava,
3. Dodjela potpora-na osnovu javnog poziva,
4. Ex-post kontrola u skladu s uvjetima javnog poziva,
5. *Slanje pismene obavijesti poduzetniku o predviđenom iznosu potpore izraženom u obliku bruto novčane protuvrijednosti potpore, kao i tome da je riječ o potpori male vrijednosti, pozivajući se na Uredbu o potporama male vrijednosti,*
6. *Dostava podataka o dodijeljenim potporama male vrijednosti Ministarstvu financija,*
7. *Vođenje evidencije dodijeljenih potpora male vrijednosti.*

*Upravni odjel za gospodarstvo i financije evidentirat će i pojedinačne potpore koje nisu obuhvaćene ovim Programom i postupiti po Zakonu o državnim potporama (NN broj 47/14 i 69/17).* |
| **Potrebna sredstva** | 140.000,00 kuna |

|  |
| --- |
| 200214 SUFINANCIRANJE RADA KRIŽEVAČKOG PODUZETNIČKOG CENTRA |
| **OPIS** |  U okviru aktivnosti sufinanciraju se plaće i materijalni troškovi Križevačkog poduzetničkog centra, koji obavlja djelatnost izrade poslovnih planova i savjetovanja poduzetnika i obrtnika, uključujući i podršku prilikom realizacije poduzetničkih projekata. |
| **CILJEVI** | * Osigurati poduzetnicima adekvatnu kadrovsku i administrativnu potporu za ostvarivanje financijskih sredstava, savjetovanje, izradu poslovnih planova i slično
 |
| **REZULTATI** | * Porast interesa za poduzetništvo
* Povećanje konkurentnosti lokalnih poduzetnika
 |
| **AKTIVNOSTI** | 1. Informiranje poduzetnika o poslovnim novostima, otvorenim natječajima, dostupnim kreditnim linijama i drugim važnim događanjima
2. Savjetovanje poduzetnika u početku poslovnog pothvata, izrada poslovnih planova i investicijskih studija, analiza poduzetničke ideje/poslovnog plana, promidžba
3. Izobrazba (osnove poduzetništva, napredni poduzetnik, izobrazba obrtnika i zadružno poduzetništvo)
4. Sajmovi i manifestacije (organizacija i sudjelovanje)
 |
| **Potrebna sredstva** | 250.000,00 kuna |

IV.

U Projektima i aktivnostima u sklopu programa, dodaje se novi tekući projekt za 2017 godinu, koji glasi:

|  |
| --- |
| **20015 POTPORA SOCIJALNOM PODUZETNIŠTVU** |
| **OPIS** | Aktivnost obuhvaća dodjelu potpora tvrtkama koje zapošljavaju osobe s invaliditetom u svrhu poticanja razvoja socijalnog poduzetništva i zapošljavanja |
| **CILJEVI** | Stvoriti uvjete za rad postojećih i zapošljavanje novih osoba s posebnim potrebama u tvrtkama koje se bave socijalnim poduzetništvom i njihovo uključivanje u proces rada |
| **REZULTATI** | * Porast broja zaposlenih osoba s posebnim potrebama
* Registracija tvrtke u socijalnom poduzetništvu kao interaktivne radionice
 |
| **Potrebna sredstva** | 70.000,00 kn |

V.

U Programu Potpora poljoprivredi mijenja se iznos potrebnih sredstava za provođenje Programa.

|  |  |
| --- | --- |
| Naziv programa | POTPORA POLJOPRIVREDI |

|  |  |
| --- | --- |
| **Opis programa** |  Zbog usitnjenih posjeda i kvalitete tla, kulture koje se tradicionalno uzgajaju na ovom području ne donose dostatne prinose, koji bi opravdali daljnje ulaganje u njihovu proizvodnju. Stoga se želi potaknuti poljoprivredno stanovništvo da se orijentira na one kulture koje imaju veću tržišnu valorizaciju, poput voćarstva i povrtlarstva te eko-proizvodnje.  Osim ulaganja u ruralnu infrastrukturu, potrebno je osigurati ciljano poticanje visokoprihodovne poljoprivredne proizvodnje, proizvodnje tradicionalnih i authotonih proizvoda, koja može predstavljati dodatnu vrijednost u turizmu, kao i razvoj ljudskih resursa u poljoprivredi te dostizanje i praćenje europskih standarda u poljoprivrednoj proizvodnji. Ključni problem lokalnih uzgajivača i poljoprivrednih proizvođača je njihova mala veličina i relativno mali tržišni značaj, što uvjetuje visoke jedinične troškove njihove proizvodnje i distribucije. Postizanje bolje pozicije na tržištu za takve subjekte, kao i podizanje njihove konkurentnosti, moguće je jedino kroz njihovo udruživanje u različite oblike poslovnog povezivanja, kao što su zadruge i klasteri. Time će se stvarati stabilne poljoprivredne kooperacije, koje će svojom veličinom i financijskom snagom biti konkurentne na europskom tržištu.  Nadalje, kroz stvaranje zajedničkih prerađivačkih kapaciteta, osigurat će se i nuđenje proizvoda više faze dorade, čime se ostvaruju i veći prihodi, što će ujedno i doprinijeti povećanju poljoprivredne proizvodnje na području Grada i omogućiti opstanak malih poljoprivrednika. Program obuhvaća i potporu distribuciji poljoprivrednih proizvoda od proizvođača do potrošača (primjerice, olakšavanje ulaska proizvoda malih poljoprivrednika na police trgovačkih centara, potpora ponudi domaćih registriranih vina u lokalnim restoranima, potpora poljoprivrednicima kod prodaje proizvoda na tržnicama u većim gradovima i slično) te sufinanciranje osiguranja usjeva poljoprivrednih proizvođača od prirodnih nepogoda.  |
| **Opći ciljevi** | * Restrukturirati i modernizirati poljoprivredni sektor u cilju povećanja konkurentnosti.
 |
| **Posebni ciljevi** | * Specijalizacija za visoko prihodovne proizvodnje pogodne za uzgoj na ovom području, kao i za ekološku proizvodnju
* Edukacija, usavršavanje i certificiranje poljoprivrednika
* Promocija Kleščeca kao autohtone sorte ovog područja
* Poticanje korištenja uzgojno vrijednog genetskog materijala u stočarstvu
* Unaprjeđenje suradnje malih poljoprivrednih proizvođača, kako bi zajednički i konkurentno nastupali tržištu.
* Potpora lokalnim malim poljoprivrednim proizvođačima u distribuciji njihovih proizvoda.
* Ublažavanje posljedica eventualnih prirodnih nepogoda na poljoprivrednu proizvodnju - povećanje poljoprivrednih površina pod usjevima osiguranih od prirodnih nepogoda
 |
| **Zakonska osnova za uvođenje programa** | Zakon o lokalnoj i područnoj (regionalnoj) samoupravi (NN 33/01, 60/01, 106/03, 129/05, 109/07, 125/08, 36/09, 150/11, 19/13, 137/15) |
| **Potrebna sredstva za provođenje programa** | 420.000,00 kuna |
| **Izvori sredstava** | 11 Opći prihodi i primici 380.000,00 kuna61 Prihodi od prodaje imovine  (poljoprivredno zemljište) 40.000,00 kuna |
| **Potreban broj djelatnika za provođenje programa** | 2 |
| **Procjena rezultata** | * Povećanje broja proizvođača visoko prihodovnih kultura
* Povećanje broja hektara pod visoko prihodovnim kulturama
* Povećanje broja registriranih eko-proizvođača
* Povećanje broja poljoprivrednih zadruga i klastera
* Porast prodaje proizvoda lokalnih malih poljoprivrednika
* Porast broja poljoprivrednika koji osiguravaju svoje usjeve od prirodnih nepogoda
 |
| **Procjena nepredviđenih rashoda** | Temeljem interesa i potreba za programe u poljoprivredi iz prethodnih godina ne očekuju se nepredviđeni rashodi. |
| **Procjena rizika** |  Rizici se odnose na nedovoljan interes poljoprivrednika za preusmjeravanje sa tradicionalnih na nove kulture, kao i za ekološku proizvodnju, zadrugarstvo i osiguranje usjeva. Ti će se rizici nastojati otkloniti pružanjem informacija, edukacijom i savjetovanjem te poticajnim mjerama u skladu sa propisima. |
| **Lokacija**  | Križevci |
| **Funkcija** | 0421 Poljoprivreda |

**PROJEKTI I AKTIVNOSTI U SKLOPU PROGRAMA**

|  |
| --- |
| 200301 IZRADA NAMJENSKE PEDOLOŠKE KARTE |
| **OPIS** |  Pedološkom analizom poljoprivrednog zemljišta utvrdit će se kulture najpogodnije za uzgoj s obzirom na karakteristike tla. Rezultati analize, zajedno s drugim faktorima koji utječu na prinose po hektaru, u skladu s regulativom EU, bit će podloga za dodjelu potpora za biljnu proizvodnju iz lokalnog proračuna u narednim godinama. Ciljna skupina ove mjere su poljoprivrednici koji se bave ratarstvom, voćarstvom, povrtlarstvom, vinogradarstvom i srodnim granama. Na ovaj će se način poticati preorijentacija biljnih proizvođača na proizvodnju onih kultura koje na datom tlu obećavaju najveće prinose te ih je moguće plasirati na tržište po višoj cijeni od tradicionalnih kultura koje se na ovom području uzgajaju. Za 2017. godinu u planu je raspisivanje natječaja za sufinanciranje kontrole plodnosti tla na poljoprivrednim površinama u vlasništvu OPG-a s područja jedinice lokalne samouprave Grad Križevci te obuka kandidata za uzimanje prosječnih uzoraka tla (2 sata).  Projekt se provodi u suradnji s Visokim gospodarskim učilištem u Križevcima, koje u 2017. godini planira izraditi kemijske analize za 300 prosječnih uzoraka tla. Grad će sufinancirati 150 kuna po jednom uzorku. |
| **CILJEVI** | * Definirati optimalno korištenje poljoprivrednog zemljišta i kulture pogodne za proizvodnju s obzirom na pedološka svojstva tla.
* Preorijentacija biljnih proizvođača na proizvodnju onih kultura koje na datom tlu obećavaju najveće prinose te ih je moguće plasirati na tržište po višoj cijeni od tradicionalnih kultura koje se na ovom području uzgajaju.
 |
| **REZULTATI** | * Povećanje broja proizvođača visoko prihodovnih kultura
* Povećanje broja hektara pod visoko prihodovnim kulturama
 |
| **AKTIVNOSTI** | * Zaključivanje dodatka ugovoru sa VGUK
* Raspisivanje natječaja za sufinanciranje kontrole plodnosti tla na poljoprivrednim površinama u vlasništvu OPG-a s područja Grada
* Obuka kandidata za uzimanje prosječnih uzoraka tla
 |
| **Potrebna sredstva** | 20.000,00 kuna |

|  |
| --- |
| 200304 POTICANJE PROIZVODNJE AUTOHTONOG VINA KLEŠČEC |
| **OPIS** |  Kleščec je autohtona sorta Kalničkog vinogorja, a prvi zapisi sa o njoj datiraju iz 1860. godine. S obzirom da je sorta bila pred izumiranjem, Visoko gospodarsko učilište Križevci je započelo 2006. godine projekt revitalizacije vinske sorte Kleščec. Do sada je sorta inventarizirana (napravljen je popis raspoloživog sadnog materijala), razmnožena i gospodarski valorizirana. Rezultat toga je da je zasađeno 1.200 komada Kleščeca na 4 lokacije.  S Visokim gospodarskim učilištem u Križevcima potpisan je ugovor kojim se Učilište obvezuje provesti projekt "Podizanje matičnog nasada plemki sorte Kleščec", osnivanjem matičnog nasada plemki vinove loze sorte Kleščec na svojim površinama, kojim bi se omogućilo daljnje razmnožavanje i sadnja navedene sorte kao certificiranog sadnog materijala, čija će se sadnja poticati, kao mjera usko vezana uz vinogradarstvo i turizam.  U 2013. godini započela je druga faza projekta podizanja matičnog nasada, koji će se koristiti za proizvodnju certificiranih loznih cijepova ove sorte te su tijekom godine provedeni virološki testovi i DNA analiza, napravljena je analiza tla i biljnog materijala, agrotehnika - kontrolirane mjere zaštite i gnojidbe, provedena su ampelografska istraživanja - gospodarska valorizacija sorte (analiza grožđa i vina) te se provodilo praćenje klonskih kandidata na terenu. Provedene su selekcija matičnih trsova i uzimanje uzoraka za testiranje metodom ELISA te genetičke analize na 200 trsova. Po završenoj analizi, dobiveno je od 200 klonskih kandidata, 68 potpuno zdravih trsova s kojih će sav materijal biti poslan na umnožavanje u institut Geinsenheim u Njemačku za proizvodnju baznog materijala. |
| **CILJEVI** | * Proširenje proizvodnje autohtone vinske sorte kao prepoznatljivog poljoprivrednog i turističkog proizvoda Grada.
 |
| **REZULTATI** | * Očuvanje autohtone sorte i povećanje površina zasađenih Kleščecom, povećanje prepoznatljivosti proizvoda i regije.
 |
| **AKTIVNOSTI** | 1. Izrada programa razvoja autohtone sorte Kleščec i stvaranje uzgojno vrijednog materijala (sadnice) – klonska selekcija te osiguranje zdravstvene čistoće sadnog materijala
2. Poticanje sadnje Kleščeca
3. Promocija Kleščeca kao autohtonog vina križevačkog područja
 |
| **Potrebna sredstva** | 100.000,00 kuna |

|  |
| --- |
| 200310 POTPORE U POLJOPRIVREDI |
| **OPIS** | Potpore putem javnih poziva za sljedeće namjene:1. Poticanje eko-proizvodnje
2. Od proizvođača do potrošača – potpora za prodaju na tržnicama,
3. Upravljanje rizicima i pomoć u kriznim situacijama – osiguranje usjeva i dodjela pomoći u slučaju prijetnji

Potpore koje se dodjeljuju putem udruga za sljedeće namjene:1. Za korištenje uzgojno vrjednijeg genetskog materijala u stočarstvu,
2. Potpora udrugama za uzgoj i očuvanje autohtonih pasmina s područja Križevaca
3. Udruživanje poljoprivrednika i stvaranje zajedničkih proizvodnih i prerađivačkih kapaciteta.
4. Potpora udruzi pčelara
 |
| **CILJEVI** | * Definirati optimalno korištenje poljoprivrednog zemljišta i kulture pogodne za proizvodnju s obzirom na pedološka svojstva tla u ekološkom i profitabilnom smislu.
* Udruživanjem poboljšati korištenje poljoprivrednih resursa, olakšati pristup tržištima, razvojem prerađivačkih kapaciteta podići stupnja prerade poljoprivrednih proizvoda i povećati zaradu.
* Podizanjem kvalitete genetike poboljšati rezultate u stočarstvu,
* Omogućiti malim poljoprivrednim proizvođačima plasman proizvoda i olakšati pristup kupcima
* Zadržati bioraznolikost i očuvati autohtone pasmine i sorte.
 |
| **REZULTATI** | * Veća proizvodnja visokoprihodovnih kultura i specijalizacija
* Očuvanje okoliša, zaštita autohtonih pasmina i sorti.
* Povećanje kvalitete mlijeka i mesa te povećanje prihoda stanovništva od stočarstva
* Osnivanje novih zadruga, klastera i kooperacija
* Povećanje poljoprivredne proizvodnje i prerade
* Povećanje prodaje domaćih proizvoda na lokalnom tržištu.
* Porast poljoprivrednika koji osiguravaju usjeve od nepogoda
 |
| **AKTIVNOSTI** | 1. Raspisivanje javnog poziva za dodjelu potpora
2. Imenovanje komisije za evaluaciju prijava
3. Dodjela potpora
4. Ex-post kontrola u skladu s uvjetima javnog poziva
 |
| **Potrebna sredstva** | 300.000,00 kuna |

VI.

U Programu Poticanje razvoja turizma mijenja se iznos potrebnih sredstava za provođenje Programa.

|  |  |
| --- | --- |
| Naziv programa | POTICANJE RAZVOJA TURIZMA |

|  |  |
| --- | --- |
| **Opis programa** |  Program uključuje aktivnosti usmjerene na poticanje razvoja turizma kroz nove turističke programe (vinska cesta, biciklizam, etno turizam, gastro ponuda). Program također uključuje aktivnosti povezivanja cjelokupne turističke ponude u jedinstveni turistički proizvod, te povezivanje s turističkom ponudom susjednih općina i gradova u Hrvatskoj te prekogranično. |
| **Opći ciljevi** | * Kreirati jedinstveni turistički proizvod, koji će obuhvatiti postojeću i osmisliti novu turističku ponudu temeljenu na specifičnim lokalnim prirodnim i kulturnim resursima, kako bi Križevci postali prepoznatljiva turistička destinacija u kontinentalnom dijelu RH, koristeći svoj povoljan geoprometni položaj.
 |
| **Posebni ciljevi** | * Razvoj novih turističkih programa (obiteljski vikend programi, religijski i kulturni programi)
* Poticanje razvoja ljudskih resursa u turizmu
* Ulaganje u promidžbu turističkih programa i mogućnosti na području Grada Križevaca te privlačenje većeg broja gostiju
* Izgradnja i razvoj turističkog imidža križevačko-kalničke regije u suradnji sa susjednim općinama
 |
| **Zakonska osnova za uvođenje programa** | Zakon o lokalnoj i područnoj (regionalnoj) samoupravi (NN 33/01, 60/01, 106/03, 129/05, 109/07, 125/08, 36/09, 150/11, 19/13, 137/15) |
| **Potrebna sredstva za provođenje programa** | 375.000,00 kn |
| **Izvori sredstava** | 11 Opći prihodi i primici |
| **Potreban broj djelatnika za provođenje programa** | 2 |
| **Procjena rezultata** | * Povećanje broja noćenja u Križevcima
* Povećanje prihoda subjekata u turizmu
* Povećan broj subjekata koji se bave turizmom
* Povećan broj zaposlenih u turizmu
* Povećan broj turističkih aranžmana za posjete Križevcima
* Povećanje broja gostiju koji ostaju duže od 2 dana
* Povećanje prepoznatljivosti turističke ponude grada
 |
| **Procjena nepredviđenih rashoda** |  U ovom programu ne očekuju se nepredviđeni rashodi, već je planirano izvršenje programa do visine osiguranih sredstava.  |
| **Procjena rizika** |  Mogući rizici uključuju nedovoljan broj registriranih seoskih gospodarstava i nedovoljan interes za turističku djelatnost. Kako bi se ti rizici otklonili, poticat će se uspostava poljoprivrednih gospodarstava koja se bave seoskim turizmom, kao i proizvodnja domaćih proizvoda za prodaju u turizmu te će se informirati stanovništvo o brojnim prednostima i mogućnostima financiranja seoskog turizma iz raznih fondova. |
| **Lokacija**  | Križevci |
| **Funkcija** | 0473 Turizam |

**PROJEKTI I AKTIVNOSTI U SKLOPU PROGRAMA**

|  |
| --- |
| 200401 POTPORA RADU TURISTIČKE ZAJEDNICE |
| **OPIS** |  Aktivnost uključuje potporu radu i programima Turističke zajednice Grada Križevaca u skladu sa Strategijom razvoja Grada Križevaca, gdje je turizam utvrđen kao jedan od sektora sa izraženim razvojnim potencijalom. U 2017. godini posebna pozornost posvetit će se povećanju prepoznatljivosti turističke ponude Križevaca u okolnim županijama.  |
| **CILJEVI** | * Razvoj turističke ponude
 |
| **REZULTATI** | * Povećanje broja noćenja u Križevcima
* Povećanje broja gostiju koji ostaju duže od 2 dana
* Povećanje prepoznatljivosti turističke ponude grada Križevaca
 |
| **AKTIVNOSTI** | 1. Utvrđivanje prepoznatljivosti turističke ponude Križevaca u regiji
2. Brendiranje Križevaca
3. Razvoj turističkih programa
 |
| **Potrebna sredstva** | 100.000,00 kuna |

|  |
| --- |
| 200403 PROMOCIJA KRIŽEVAČKE KULTURNE BAŠTINE |
| **OPIS** |  Aktivnost obuhvaća nastupe Križevačke djevojačke straže i kulturno-umjetničkih društava na raznim sajmovima, festivalima i drugim manifestacijama u svrhu promoviranja i prezentacije križevačke povijesti i kulture. |
| **CILJEVI** | * Povećanje prepoznatljivosti križevačke kulturne i povijesne baštine.
 |
| **REZULTATI** | * Pozicioniranje prigorske regije na kontinentalnoj turističkoj mapi i brendiranje Križevaca kao Grada bogate kulturne i povijesne baštine.
 |
| **AKTIVNOSTI** | Predstavljanje križevačke kulturne i povijesne baštine na raznim manifestacijama u zemlji i inozemstvu. |
| **Potrebna sredstva** | 65.000,00 kuna |

|  |
| --- |
| 200404 KRIŽEVAČKO VELIKO SPRAVIŠČE |
| **OPIS** |  Križevačko Veliko Spravišče je tradicionalna manifestacija od izuzetne važnosti, kako za razvoj turizma, tako i za očuvanje kulturne i povijesne baštine Grada Križevaca. Grad će sufinancirati Spravišče, a poseban naglasak posvetit će se promociji i marketingu ove manifestacije, kako bi se povećao broj posjetitelja, posebice s područja Zagreba i okolice. |
| **CILJEVI** | * Promocija križevačke kulturne i povijesne baštine i njezino stavljanje u funkciju turizma
 |
| **REZULTATI** | * Porast broja posjetitelja
* Povećanje prepoznatljivosti Križevaca u regiji
 |
| **AKTIVNOSTI** | Organizacija, promocija i provedba programa Spravišča |
| **Potrebna sredstva** | 150.000,00 kuna |

|  |
| --- |
| 200405 VINSKA CESTA KRIŽEVCI-KALNIK-OREHOVEC |
| **OPIS** |  Vinska cesta Križevci-Kalnik Orehovec osnovana je u okviru EU projekta ''Prekogranične vinske ceste'', čija je provedba trajala od 01.02.2013. do 31.01.2014. godine. Kako bi se osigurao nastavak aktivnosti na promociji novoosnovane vinske ceste, uključivanje što većeg broja vinara i povezivanje lokalnih malih poljoprivredno-prehrambenih proizvođača s turističkom ponudom, osigurana su sredstva za nastavak rada vinske ceste. |
| **CILJEVI** | * Promocija vinske tradicije u turističke svrhe
* Povezivanje lokalnih proizvođača sa turističkom ponudom
 |
| **REZULTATI** | * Porast broja posjetitelja
* Povećanje prepoznatljivosti Križevaca u regiji
 |
| **AKTIVNOSTI** | 1. Vincekovo
2. Večer vina i čvaraka
3. Martinje po Križevačkim štatutima
 |
| **Potrebna sredstva** | 40.000,00 kuna |

|  |
| --- |
| 200406 OSTALE TURISTIČKE MANIFESTACIJE |
| **OPIS** |  Aktivnost obuhvaća troškove ostalih turističkih manifestacija tijekom godine (Đurđevo i drugo). |
| **CILJEVI** | * Promocija lokalnog kulturnog i povijesnog naslijeđa
 |
| **REZULTATI** | * Porast broja posjetitelja
 |
| **AKTIVNOSTI** | Organizacija i provedba turističkih programa |
| **Potrebna sredstva** | 20.000,00 kuna |

VII.

U Programu Strukturni fondovi i kohezijski fond EU 2014-2020 mijenja se iznos potrebnih sredstava za provođenje Programa.

|  |  |
| --- | --- |
| Naziv programa | STRUKTURNI FONDOVI I KOHEZIJSKI FOND EU 2014-2020 |

|  |  |
| --- | --- |
| **Opis programa** |  Program obuhvaća aktivnosti pripreme i provedbe projekata sufinanciranih iz EU fondova putem nacionalnih natječaja tijekom financijske perspektive EU 2014.-2020. Za 2017. godinu u planu je aktivnost pripreme projekata za prijave na natječaje, u okviru koje su osigurana sredstva za izradu i prijevod projektne i tehničke dokumentacije potrebne prilikom podnošenja prijave za projekte s infrastrukturnom komponentom. |
| **Opći ciljevi** | * Priprema i provedba projekata od interesa za Grad sufinanciranih iz EU fondova, radi osiguranja potrebnih financijskih sredstava i dostizanja zadanih strateških ciljeva
 |
| **Posebni ciljevi** | * Priprema projektne i tehničke dokumentacije
* Prijava projekata na natječaje
* Provedba projekata u skladu s odobrenim budžetom i prema ugovoru o dodjeli bespovratnih sredstava
* Praćenje i održavanje rezultata projekata
 |
| **Zakonska osnova za uvođenje programa** | Zakon o lokalnoj i područnoj (regionalnoj) samoupravi (NN 33/01, 60/01, 106/03, 129/05, 109/07, 125/08, 36/09, 150/11, 19/13, 137/15) |
| **Potrebna sredstva za provođenje programa** | 75.000,00 kuna |
| **Izvori sredstava** | 11 Opći prihodi i primici  |
| **Potreban broj djelatnika za provođenje programa** | 4 |
| **Procjena rezultata** | * Provedba važnih strateških projekata Grada uz financiranje bespovratnim sredstvima EU
 |
| **Procjena nepredviđenih rashoda** |  U ovom programu ne očekuju se nepredviđeni rashodi, već je planirano izvršenje programa do visine osiguranih sredstava.  |
| **Procjena rizika** |  Od najvažnijih rizika moguće je istaknuti rizik prekoračenja planiranih vremenskih rokova za pripremu dokumentacije od strane projektanata te rizik nedostatnosti osiguranih financijskih sredstava. |

|  |  |
| --- | --- |
| **Lokacija**  | Križevci |
| **Funkcija** | 0474 Višenamjenski razvojni projekti |
| 200701 PRIPREMA PROJEKATA ZA PRIJAVU NA NATJEČAJE |
| **OPIS** |  Kako priprema projekata za prijavu na natječaje često zahtijeva određena sredstva za pripremu projektne i tehničke dokumentacije, prije svega kod projekata koji se odnose na infrastrukturu, u sklopu ove aktivnosti osigurana su sredstva za tu namjenu, budući da Grad kontinuirano radi na pripremi i prijavi projekata na natječaje. |
| **CILJEVI** | * Priprema projekata od interesa za Grad i prijava na natječaje iz EU fondova, radi osiguranja potrebnih financijskih sredstava za njihovu provedbu
 |
| **REZULTATI** | * Prijava projekata na natječaje iz EU fondova
 |
| **AKTIVNOSTI** | * Izrada projektne dokumentacije
* Prevođenje tehničke i građevinske dokumentacije
 |
| **Potrebna sredstva** | 75.000,00 kuna |

VIII.

Ove Izmjene Programa objavit će se u „Službenom vjesniku Grada Križevaca“

**GRADSKO VIJEĆE GRADA KRIŽEVACA**

KLASA: 400-01/16-01/16

URBROJ: 2137/02-01/03-17-5

Križevci, 20. prosinca 2017.

PREDSJEDNIK

Marko Katanović